Unity (Star Trek: Voyager)
<s>Unity () je epizoda američke science fiction TV-serije Star Trek: Voyager, premijerno prikazana 12. februara 1997. godine.</s><s>Radnja prikazuje kako Chakotay prilikom istraživačke misije na jednoj planeti otkriva zavađene frakcije brodolomaca za koje se ispostavi da su bivši članovi Borg kolektiva.</s>

<s>Scenario za epizodu je napisao Kenneth Biller, inspiriran legendom o Kuli Babilonskoj, ali i nedavnim raspadom Sovjetskog Saveza.</s>

<s>Radnja</s>

<s>Vraćajući se sa izvidničke misije, Chakotay i zastavnica Kaplan primaju federacijski poziv u pomoć sa jednoga planeta.</s><s>Lansiraju sondu kako bi obavijestili Voyager gdje se nalaze i polako se spuštaju na planet.</s><s>Ubrzo nakon slijetanja bivaju napadnuti od grupe nasilnih humanoida.</s><s>Zastavnica Kaplan je ubijen, a Chakotay ranjen, no spašava ga druga grupa koju predvodi žena - Riley - koja odvodi Chakotaya na sigurno.</s><s>Riley mu objašnjava da je članica velike grupe sastavljene od različitih vrsta koje su oteli tuđinci i ostavili da se brinu sami za sebe, no nisu svi od njih prijateljski raspoloženi.</s>

<s>Voyager pronalazi borgovu kocku kako lebdi svemirom.</s><s>Tim odlazi na nju i pronalaze 1100 mrtvih borgovih radilica.</s><s>Otkrivaju da je brod prestao funkcionirati prije pet godina.</s>

<s>Na planetu Chakotay je zaprepašten kada saznaje da su Riley i svi ostali Borg, ili da su barem bili.</s><s>Oni nisu oteti već su bili asimilirani, no prije pet godina njihova kocka je bila oštećena u elektro-kinetičkoj oluji koja je prekinula njihovu vezu sa Borg kolektivom.</s><s>Oni koji su preživjeli su se naselili na obližnjem planetu, no ubrzo su se međusobno počeli boriti za hranu i ostale potrepštine.</s><s>Riley se nada da im Chakotay može pomoći, no sada je on taj koji treba pomoć.</s><s>Njegova jedina nada za ozdravljenjem jest da se poveže sa Riley i manjom grupom u kolektivnu iscjeliteljsku vezu.</s><s>Nakon što je to učinio, njegove ozljede su se gotovo iscijelile i osjeća se puno bliže cijeloj grupi, posebice prema Riley.</s>

<s>Pronašavši Chakotaya, Voyager teleportira svoga prvog časnika i Riley na brod.</s><s>Riley traži pomoć od Janeway kako bi ponovo uspostavili kolektivnu vezu između svih bivših pripadnika Borga na planetu uz pomoć pokvarene borgove kocke.</s><s>Ona vjeruje da će to zaustaviti borbu i nasilje i omogućiti im da rade zajedno i stvore pravu zajednicu.</s><s>Janeway odbija, bojeći se aktivirati borgov brod i stvoriti novi kolektiv jer smatra da bi to bilo opasno za sve.</s><s>Riley se vraća na planet, no ona je još povezana sa Chakotayem i tu vezu iskoristi kako bi ga navela da im pomogne.</s><s>Čim su ponovo uspostavili vezu, novi Kolektiv uništi borgovu kocku i oslobodi Chakotaya zahvaljujući mu na pomoći.</s>

<s>Izvori</s>

<s>Literatura</s>

<s>Vanjske veze</s>

<s>TV-epizode 1997.</s><s>Epizode serije Star Trek: Voyager</s>

